Στον αγώνα για την εκλογή νέου προέδρου της Ευρωπαϊκής Επιτροπής, ο υποψήφιος του ΕΛΚ τόνισε εμφατικά ότι δεν επιθυμεί να εκλεγεί με ακροδεξιές ψήφους, αλλά με την στήριξη μιας συμμαχίας φιλοευρωπαϊκών δυνάμεων. Ο ίδιος τάχθηκε και υπέρ της "δημοκρατικοποίησης" της Ευρώπης, την οποία, όπως εξήγησε, σκοπεύει ως πρόεδρος της Κομισιόν να προωθήσει, ενισχύοντας τον ρόλο του ευρωπαϊκού Κοινοβουλίου, παραχωρώντας του έμμεσο δικαίωμα κατάθεσης νομοσχεδίων.